runetrust/blame-folketinget-dk huggingface dataset:
Frank Jensen (S), 1997-12-11:
Men hvis vi inviterer til forhandlinger, er vi nødt til at vide, om Det Konservative Folkeparti så møder op med med Venstre i hånden og siger, at de kommer med ultimative krav. Hr. Melchior støttede jo ikke det ultimative krav, nemlig at man én gang for alle skulle afvise, at der kunne være tilfælde, hvor man må sige, at her er der et menneske, der måske i de helt unge år kom til at begå en forbrydelse,
Poul Nødgaard (DF), 2002-02-22:
Når man husker hr. Thor Pedersen stå fra den her talerstol og sige, at hvis kommunerne gør præcis ligesom Farum, er der milliarder at spare, så tror jeg nok, at den udtalelse ville den pågældende minister i dag gerne have undværet at have sagt her fra talerstolen.
Søren Søndergaard (EL), 2000-05-24:
Hvis det her forslag gik ud på, at partier i Folketinget til deres overvejelser i Indfødsretsudvalget skulle have nogle oplysninger fra ministeriet, var det helt uproblematisk at støtte det, men problemet er, at det jo ikke er det, dette forslag går ud på, for det er sådan med de her oplysninger, at det kun har nogen mening at få dem, hvis de bliver brugt offentligt.
Brigitte Klintskov Jerkel (KF), 2022-04-29:
Vi mener, at det vil være en god idé, at regeringen undersøger, hvad der kan gøres i forhold til anklager og udokumenterede påstande og afbrydelse af samvær, herunder hvad det vil koste at lave kontaktbevarende overvåget samvær i de sager, så barnet og forældrene ikke mister kontakten, imens sagen behandles.
Flemming Møller Mortensen (S), 2017-05-29:
Men jeg er da glad for, at sundhedsministeren siger, at det ønske i forbindelse med det, vi er samlet om her i dag, nemlig en forespørgsel om et ønske, som handler om politisk anerkendelse og en eventuel kompensation, først er rejst på det tidspunkt, hvor der sad en Venstrestatsminister og en Venstresundhedsminister.
Rasmus Horn Langhoff (S), 2018-11-08:
Når man sparer milliarder, betyder det, at der fyres medarbejdere, undervisere, at der bliver færre undervisningstimer, og at der skæres ned på de tilbud, der er rettet mod at matche de stærkeste elever og løfte de svageste elever, ligesom institutioner særlig i landdistrikterne er særlig sårbare over for besparelser og risikerer at lukke, hvis besparelserne fortsætter.
Lars Løkke Rasmussen (M), 2023-01-18:
Der blev sidste år, faktisk for første gang i 10 år, afholdt et møde med Israel i EU's associeringsråd, hvor man benyttede lejligheden til ud over på den positive platform, kan man sige, at diskutere samarbejdsmuligheder at rejse alle de kritiske spørgsmål om israelske bosættelser på Vestbredden, tvangsforflyttelse af palæstinensere, menneskerettighedssituationen i de besatte områder m.v.
Søren Søndergaard (EL), 2002-04-02:
Men hr. Nødgaard bliver nødt til at medgive os, at det er altså lidt underligt, at et papir, som Dansk Folkeparti selv har skrevet eller har skrevet under på - hr. Nødgaard kan forklare, om Dansk Folkeparti selv har skrevet det, eller man bare har skrevet under på det - lige pludselig bliver et ligegyldigt stykke papir, som man bare står og dissekerer ting fra.
Poul Erik Christensen (RV), 2007-10-23:
Så mangler jeg lige at få svar på det spørgsmål, jeg stillede hr. Kim Andersen, der jo gentagne gange påstod, at skatten steg igen og igen under SR-regeringen: Kan hr. Kim Andersen ikke nævne bare en eneste gang, hvor SR-regeringen lod skatten på arbejde stige i den regeringsperiode, man havde?
Poul Nyrup Rasmussen (S), 2003-09-04:
det respekterer jeg - men det ville vel nok være godt, hvis vi herfra i dag kunne få et eksempel på, at ensretning og holocaustkonferencen, det er to forskellige ting, og vi har brug for den holocaustkonference, og vi har brug for at minde hinanden om, at det her ikke må gentage sig.
Sophie Hæstorp Andersen (S), 2024-11-22:
På den baggrund har jeg valgt at lade den foreslåede ændring udgå, også i lyset af at barnets lov jo trådte i kraft for under et år siden og der kan være behov for at sikre, at vi får et lidt større erfaringsgrundlag, inden vi ændrer så vigtige regler, når det handler om, hvornår vi sætter børnefaglige undersøgelser i gang.
Alex Ahrendtsen (DF), 2014-05-26:
Så mit første spørgsmål skal være: Vil ministeren sende et klart hyrdebrev til alle kommuner om, at de skal passe på vandløbene og vandanlæggene, så vores kulturhistoriske vandanlæg har nok vand til, at de kan fungere, og så der er nok vand i voldgravene?
Henriette Kjær (KF), 2002-05-28:
Hvis der så er noget, der halter i socialforvaltningerne, må vi tage hånd om det, og det er det, jeg vil prøve at tage initiativ til med øget tværfagligt samarbejde og i øvrigt ved at gå Socialchefforeningen og Socialrådgiverforeningen mere på klingen.
Sophie Hæstorp Andersen (S), 2010-01-22:
Jeg beder ikke om, at man lukker debatten, men jeg beder om, at der kommer en vis saglighed ind i debatten, frem for at man står med nogle meget lange forklaringer på det ene, det andet og det tredje, der vil ske, når faktum er, at det selvfølgelig er beregninger, der for længst er lavet også med baggrund i, hvad Socialdemokratiet og SF laver på det økonomiske område.
Ole Stavad (S), 2003-12-16:
Men det fremgik bestemt heller ikke af skatteministerens besvarelse, at han på nuværende tidspunkt og med den tid, der har været til rådighed, er i stand til at gennemskue det fuldstændigt, og derfor er jeg nødt til at sige til skatteministeren: Vil han ikke godt prøve at give os et lidt mere betryggende svar?
Bjørn Brandenborg (S), 2025-03-13:
Derfor vil jeg bare opfordre hr. Lars Boje Mathiesen til at tage partiorganisationen med på studietur og komme ud at møde den virkelighed, som alt for mange børn og unge lever med, og hvor vi i Socialdemokratiet gør alt, hvad vi kan, for at de kan føle sig trygge og have en fremtid i det danske samfund.
Margrethe Vestager (RV), 2006-04-26:
Jeg tror, at det vil være en meget bred vurdering, at der vil være medlemmer af Folketinget, som vil synes, at tingene er af meget dårlig kvalitet meget hurtigt, og at der vil være medlemmer, som vil synes, at tingene først er af dårlig kvalitet på et helt andet tidspunkt.
Martin Henriksen (DF), 2011-06-24:
Svaret er jo det, at hvor der i dag er en række bestemmelser i den danske lovgivning, der taler imod udvisning, vil det fremover være sådan, at det, man støder imod, der kan tale imod udvisning, ikke vil være de bestemmelser, der er i den danske lovgivning, men de bestemmelser, som er i de forskellige internationale konventioner.
Pia Christmas-Møller (UFG), 2008-05-09:
Og der er der altså så lagt op til, at man, første gang efter at man er fyldt 18 år og f.eks. møder hos lægen eller i øvrigt får en direkte personlig kontakt med en instans, f.eks. i forbindelse med kørekort eller pas, så kan få det her lille skub samtidig med den praktiske håndsrækning, hvor de hjælper med at få svaret postet.
Morten Messerschmidt (DF), 2025-02-05:
Jeg er glad for og havde også forventet, at vi ser ens på det her, i forhold til at det er fuldstændig uacceptabelt og menneskeligt degenereret, at man udser sig særligt svage ofre og så udnytter deres manglende mulighed for at kontrollere pengeoverførsler og forstå, hvem det er, der ringer osv.
Marcus Knuth (V), 2016-05-10:
Så jeg mener kun, at de flygtninge, der er i Danmark, og som kommer ud på arbejdsmarkedet, og som får en uddannelse her, vil blive opkvalificeret af at få kendskab til det danske system, hvorimod man ikke ville opkvalificere dem på samme måde, hvis det var sådan, man forsøgte at give en syrisk tømrer yderligere syriske tømrerfærdigheder.
Rasmus Prehn (S), 2017-05-10:
Det er altså ret voldsomt, og når man læser videre i artiklerne, kan man så også se, at Arbejdstilsynet har tal for, at 37 pct. af de arbejdsulykker, der er i Danmark med døden til følge, foregår i trafikken, og derfor påhviler der jo os som transportpolitikere et kæmpe ansvar for at sikre, at der bliver gjort mere.
Frank Dahlgaard (UP), 2000-02-10:
Selvfølgelig er det ikke alle i f.eks. Københavns Kommune, der har det så meget ad hekkenfeldt til, som det jeg beskrev før, men det er så mange, at sådan en som jeg får opringninger fra bl.a. hjemmesygeplejersker, som synes, at det er fuldstændig vanvittigt, hvad der foregår, og nu skal de der politikere inde på Christiansborg altså høre om det, og det synes jeg er godt, og det vil jeg gerne give videre.
Kim Mortensen (S), 2009-05-07:
Så kan man selvfølgelig undre sig over, at hr. Søren Krarup kan bruge en forespørgselsdebat om det irske nej, og om det giver udenrigsministeren anledning til at overveje en folkeafstemning, til at komme med et langt indlæg om udlændingepolitik og den herskende klasse, og hvad der ellers er af historiske begivenheder, som hr. Søren Krarup kan huske.
Eyvind Vesselbo (V), 2011-11-25:
Så alt i alt er det her jo et lovforslag, som på mange måder lever op til det, som egentlig er hele tanken bag tilbagetrækningsreformen, nemlig at man sikrer dem, som gerne vil blive på arbejdsmarkedet, nogle bedre muligheder, men at man samtidig ikke svigter dem, som kan have det svært, og som har brug for at få en seniorførtidspension.
Jens Vibjerg (V), 2009-11-19:
En af de ting, som regeringen har gennemført, og som bidrager til at hjælpe de ledige, er det enstrengede beskæftigelsessystem, som betyder, at der er én indgang, ét sted, man skal henvende sig, uanset om man mangler et arbejde, om man er syg, eller hvad problemet er.
Søren Søndergaard (EL), 2003-03-27:
Når en bestemt gruppe har været på bistand i en periode, siger man: Nu er det alt for meget, de får i bistandshjælp, nu skal de ned og have det samme som SU-modtagerne, for på den måde animerer vi dem, opfordrer vi dem til at tage en uddannelse. Når de får det samme som folk, der er på uddannelsesstøtte eller SU, kan de lige så godt tage en uddannelse.
Magni Arge (T), 2018-05-30:
Sagt på godt jysk, så går det pænt med eksporten, og samlet set er vareeksporten vokset med 70 pct. siden 2012 til 8,4 mia. kr. Men der er mere at hente, hvis vi formår at skabe værdier ud af hele biomassen og således øge udbyttet for hvert enkelt kilo fisk.
Thomas Danielsen (V), 2016-10-13:
Hvad angår spørgerens bemærkning om, at beslutningen vedrørende de kystnære vindmøller også skulle indberettes, så er det jo sådan, at vi ikke bare har lagt op til at droppe de kystnære vindmøller, vi har lagt op til at bytte dem ud med endnu mere grøn omstilling.
Keld Albrechtsen (EL), 1999-06-16:
Er det ikke også en kendsgerning, at det ikke har affødt en eneste reaktion og da slet ikke planer om bombning eller militær indsats fra de vestallieredes side, og at der altså er to standarder i NATO: én standard, der gælder for det tyrkiske regime og for Israel, og en anden standard, der gælder andre steder?
Eva Kjer Hansen (V), 2010-02-09:
Jamen det er jo et interessant toneleje, fru Pia Olsen Dyhr har bevæget sig ud i, og det er måske, fordi fru Pia Olsen Dyhr ved, at jeg qua min indsats på det her område faktisk har lavet en aftale med detailhandelen om, at sutteflasker med bisfenol-A frivilligt udfases i Danmark.
Rasmus Jarlov (KF), 2019-12-18:
Nu skifter regeringen kurs og laver en finanslov, som reducerer det antal mennesker, der er til rådighed for arbejdsmarkedet, svækker væksten, gør Danmark fattigere, samtidig med at vi kunne se i går i Børsen, at det blev beregnet, at alle indkomstgrupper faktisk får færre penge i hænderne.
Morten Østergaard (RV), 2016-08-17:
Med jævne mellemrum og desværre alt for ofte har vi jo her i Folketingssalen haft lejlighed til måske at ærgre os i udenrigspolitiske anliggender over, at det internationale samfund ikke i tilstrækkelig grad var i stand til at stå sammen og i fællesskab løse væsentlige udfordringer.
Ole Vagn Christensen (S), 1999-10-14:
Til hr. Ole M. Nielsen: Jeg kunne ikke lade være med at tænke på, at den situation, som hr. Ole M. Nielsen vil bygge op, er, hvor organisationerne har været med inde i drøftelserne omkring fordelingen af det resultat, som vi overordnet har stillet til rådighed ved overenskomstforhandlingerne, ved at snakke om, hvordan samfundsøkonomien kan hænge sammen. Det har man på ansvarlig vis håndteret.
Keld Albrechtsen (EL), 2003-11-13:
: Er der en deadline, eller er dette udvalgsarbejde bare en syltekrukke, som skal tjene til, at partiet Venstre kan gå rundt og påstå, at man går ind for åbenhed, men når det så kommer til stykket, har man druknet arbejdet i en uendelighedskommission i et udvalg i Folketinget?
Liselott Blixt (DF), 2020-12-18:
Det var også noget af det første, jeg fik mails om, da jeg blev ligestillingsordfører, nemlig om ikke jeg kunne tage de udfordringer op, man har, f.eks. når man som studerende ikke har de samme muligheder for at studere, komme i uddannelse og få et arbejde, netop fordi man har et handicap eller er psykisk syg.
Pia Adelsteen (DF), 2015-03-24:
Jeg prøver egentlig ikke på at negligere seksuel chikane, men jeg synes også, at ordføreren skal forstå, at seksuel chikane mener jeg godt kan opfattes forskelligt af mange forskellige mennesker, for er det nedværdigende, at når man står som mand og taler til en kvinde, skal kvinden lige nusses på ryggen?
Helge Adam Møller (KF), 2000-12-07:
Er en særligt sikret institution ikke en institution, hvorfra man ikke kan flygte, fordi der ikke er håndtag på indersiden af dørene, og fordi der er tremmer for vinduet? Det vil altså sige, at Socialdemokratiet synes også, at det er nødvendigt indimellem at sætte unge helt ned til 12-, 13- eller 14-årsalderen ind et sted, hvor de ikke kan flygte, og hvor man kan give dem en massiv pædagogisk påvirkning.
Kasper Roug (S), 2024-04-16:
Nu ved jeg godt, at ordføreren siger, at det vil gøre det nemmere med nye anlæg i forhold til vandmiljø osv. Ja, det vil gøre det nemmere, men vi skal jo stadig væk passe på, at vi ikke kommer til at belaste vandmiljøet i de pågældende områder.
Pia Gjellerup (S), 2000-11-17:
Her er mulighed for at medfinansiere enkeltvirksomheder og udviklingsselskaber i form af kapitalindskud faktisk et ganske, ganske væsentligt instrument, og det er i øvrigt inspireret af de særdeles gode erfaringer, vi har fra Sverige og Finland, hvor VækstFondens søsterorganisationer har haft stor succes med det.
Lars Løkke Rasmussen (V), 2003-04-22:
For det er jo sandheden, at den tidligere regering havde en tro på, at landdistrikterne var sådan nogle, man kunne udvikle, uanset at der blev lagt restriktioner på virkelysten, ikke mindst i miljølovgivningen, og så kunne man kompensere den manglende udvikling ved passive overførsler.
Henning Grove (KF), 2000-03-28:
Vi kan stadig importere fødevarer med DT 104, og vi sætter ingen kontrol ind, og derfor mener jeg, at en af de ting, vi skal gøre fra dansk side, er, at når vi selv stiller store krav, må vi have EU til at følge de krav op, eller også må vi jo ikke stille så store krav.
Jørgen Arbo-Bæhr (EL), 2007-05-02:
Der vil det som udgangspunkt være sådan, at en aftale mellem to arbejdsgivere godt kan indgås, uden at det inddrager lønmodtageren, uden at der gives kompensation, og uden at man kan dokumentere, at der er en særlig grund til at indgå den slags aftaler.
Bendt Bendtsen (KF), 2004-06-01:
Alligevel forøger vi boligmassen, men jeg kan forstå, at problemet er, at det ikke er almene boliger, vi forøger massen af, men jeg ser nu ret fordomsfrit på, at hr. Keld Albrechtsen synes, at de få tusinde boliger skulle være et problem i det store regnestykke.
Kaare Dybvad Bek (S), 2024-12-18:
Så vil jeg sige, at jeg havde meget respekt for hr. Søren Pape Poulsen og hans arbejde som justitsminister bl.a. på det område, og den daværende regering gjorde jo fremskridt, men det betyder jo ikke, at Det Konservative Folkeparti i almindelighed gør fremskridt eller i det hele taget har forstået problemstillingen, bare fordi man i en periode havde en formand, der forstod problemstillingen.
Jørn Jespersen (SF), 2002-05-21:
På den baggrund har jeg en række spørgsmål til regeringen, som jeg ikke synes er blevet besvaret af regeringspartiernes ordførere i dag, og som jeg derfor håber, at en af de to ministre vil være i stand til at give svar på, så vi ved, hvad det er for en linje, regeringen vil føre i Johannesburg.
Peter Skaarup (DF), 2021-04-19:
Så på den måde er der flere ting, der skal gribes ind over for, når vi kigger på det her område – igen til gavn for lov og orden og for befolkningens retsbevidsthed, for den bliver trådt under fode, hver evig eneste gang vi ser korte, mærkelige straffe for det, vi kan kalde grov kriminalitet.
Stine Brix (EL), 2014-04-24:
Det er smertelindring med medicin, men det er i lige så høj grad også den lindring, man i øvrigt kan have brug for, altså hjælp til at håndtere svære tanker og følelser; det er den indsats, der skal være over for de pårørende, som har et familiemedlem, som nærmer sig døden.
Orla Hav (S), 2022-04-21:
Det er den ene del af L 71, som er et ændringslovforslag til lov for Færøerne, og da Færøerne har valgt at stå uden for EU, skal sådanne vedtagelser ske ved lov og ikke gennem efterlevelse af fælles EU-regler, som tilfældet er for Danmarks vedkommende.
Søren Kolstrup (EL), 2000-03-22:
Jeg er fuldstændig med på de eksempler, ministeren gav på, at man har lavet nogle prikforslag, altså at man har gjort noget, men selve kemitrykket er vokset, i hvert fald er der ifølge de opgørelser, Enhedslisten har lavet, 2.000 nye produkter med allergifremkaldende stoffer på det danske marked hvert år, så det er en megaopgave, vi står over for.
Kim Edberg Andersen (NB), 2023-04-20:
For det kunne jeg jo godt forestille mig nu, når alle de røde partier i Folketingssalen har rottet sig sammen i en flertalsregering til venstre for midten; så kunne jeg godt være bekymret for, at afgifter og straf er vejen frem, og at man så tvinger det her ned i halsen på dem, selv om teknologien ikke kan bære det.
Lene Espersen (KF), 2006-11-30:
Jeg vil meget gerne sige i forbindelse med spørgsmålet fra hr. Frode Sørensen, at den her regel ikke er ment som en regel, der skal håndhæves for enhver pris, og vi har i lovforslaget forsøgt at gøre meget ud af at forklare, at der skal være en proportionalitetsafvejning, når man står ved en bil og kigger ind på et barn.
Mette Hjermind Dencker (DF), 2012-10-10:
Det er jo vigtigt, at kommunerne selv kan håndtere, hvor de vil lægge deres varehuse, og i Dansk Folkeparti mener vi ikke, at vi på Christiansborg skal gå ind og diktere, hvor kommunerne skal placere deres forretninger, for det stoler vi på de ved meget bedre, end vi gør.
Mette Frederiksen (S), 2014-11-28:
Så jeg synes, at det, der er det afgørende i den her sag, er, at når vi kan se, hvordan samfundet udvikler sig, og hvordan vores 70-årige udvikler sig – det er selvfølgelig set med generelle briller, for der vil altid være undtagelser, der bekræfter reglen – og når vi kan se, at der ikke er noget, der direkte taler imod, ja, så er det vores vurdering, at vi kan gøre det her forsvarligt.
Troels Lund Poulsen (V), 2017-05-11:
Lige før påske, den 7. april, hvilket hr. Finn Sørensen også nævnte i sin begrundelse, havde jeg jo desuden fornøjelsen af at drøfte spørgsmålet om danskernes fremtidige pensionsalder i forbindelse med den forespørgsel, der hed F 36, stillet af SF, og man må jo sige, at Enhedslisten som sædvanlig også var aktiv i debatten.
Peter Skaarup (DF), 2004-05-05:
jeg, meddelte, at det ikke var nødvendigt at omdele en sådan forfatning til alle husstande, for vi havde jo internettet. Internettet er vældig godt, og det synes vi også i Dansk Folkeparti, men vi synes dog, at vi må erkende, at der er mange mennesker, der ikke har adgang til internettet, og derfor bør det være sådan, at alle sort på hvidt kan se, hvad indholdet af den forfatning, man skal stemme om, er.
Jørn Dohrmann (DF), 2010-04-27:
Vi må bare sige, at der er masser af kommuner rundtomkring, der siger: Når vi har et problem, når vi overskrider nogle grænseværdier, vil vi gerne have nogle værktøjer, som gør, at vi jo netop kan gøre nogle tiltag, som gør, at vi får færre partikler i vores by.
Poul Nyrup Rasmussen (S), 2001-01-10:
Hvis hr. Thulesen Dahl er enig med mig i, at udfaldet af folkeafstemningen den 28. september var et nej til dansk medlemskab af euroen - det er vi begge to enige om - så er resten af diskussionen i virkeligheden åben, og allehånde fortolkninger kan lægges ind. Jeg mener, at befolkningen i Danmark er et af de bedst oplyste folk i hele Europa, og jeg mener faktisk, at befolkningen den 28. september meget klart tog stilling til dette ene spørgsmål.
Benny Engelbrecht (S), 2015-02-17:
En fjernelse af moms på området vil jo ikke være muligt jævnfør EU's momsdirektiv, men det er klart, at når jeg læser mine aviser, skal jeg da også ærligt indrømme, at jeg da lægger mærke til, at der er noget stof, som har en mere blød karakter.
Sonja Mikkelsen (S), 2000-05-18:
Jeg mener faktisk, at netop fordi det er en særlig henvendelse til Det Etiske Råd på baggrund af et ønske fra Kristeligt Folkeparti, ville det have klædt Kristeligt Folkeparti at vente med at drage konklusioner på dette område, før der forelå en vurdering fra Etisk Råd.
Morten Messerschmidt (DF), 2009-02-18:
Jeg synes, det er væsentligt, og jeg synes, det er godt, hvad ministeren har gjort indtil videre, men det er jo lidt forunderligt, at man, når man har en procedure i Europa-Parlamentet, der lige i øjeblikket kører, hvor man forsøger at få ændret opholdsdirektivet, altså det, som vi gerne vil på grund af den her tudetossede dom, så ikke tager kontakt til Europa-Parlamentet.
Connie Hedegaard (KF), 2006-04-05:
Omkring den generelle information mener jeg sådan set, at vi har aftalt, at der er nogle ting, som går ud også til mæglerkæder, og der er noget information, der kommer til at ligge på de hjemmesider, hvor det er relevant, så vi altså sikrer, at informationen kommer ud til dem, der rent faktisk har at gøre med omsætning af fast ejendom.
Martin Glerup (S), 1999-05-07:
Om hr. Kolstrup virkelig ikke er klar over, at vi prioriterer i den her aftale, lige så vel som vi gennemførte i den, der hed lov nr. 486, at vi har Public Service Obligation, som betyder, at vi kan prioritere vindkraft, biomasse, kraftvarme under enhver form, der går forud for andre brændsler.
Mogens Andreasen (DF), 1999-12-14:
Jamen det er da rigtigt, at det har de, men når vi ser på de procenter, der kommer ud og får karantænen, så må vi sige, at så rimer det ikke med det, som hr. Ole Vagn Christensen siger, at man så også skal gøre det for de selvstændige, som ophører med virksomhed.
Ole Birk Olesen (LA), 2016-05-26:
Jeg har ikke nøgletallene for Albertslund Kommune her, men hvis man går ind og kigger på dem, vil man formentlig se, at på bestemte områder er Albertslund Kommune dyrere end andre kommuner, og at disse andre kommuner ikke nødvendigvis af den grund har en dårligere service end Albertslund.
Frank Aaen (EL), 1999-09-07:
Jeg har nævnt tidligere i dag, at når vi ser på fattigdom blandt enlige forsørgere, er andelen af fattige, enlige forsørgere næsten fordoblet de sidste 10 år ifølge den undersøgelse, der er lavet for dagbladet Aktuelt - altså mens regeringen her har haft ansvaret.
Morten Østergaard (RV), 2005-11-03:
Det, som hr. Jesper Langballe svarede til hr. Simon Emil Ammitzbøll, var jo netop, at der i forbindelse med de sprogkrav, som Dansk Folkeparti ønsker at indføre, kunne tages hensyn bl.a. til folk, der havde en psykisk lidelse, hvis de var en del af en større familie osv.
Henrik Sass Larsen (S), 2006-10-05:
Efter at have prøvet det en tre-fire gange har vi tænkt os om og sagt: Vi tror på, at det er en anden vej, vi skal, og vi tror på, at det er ved at give tryghed og ro og klarhed til befolkningen om, hvordan vi lige præcis vil tilrettelægge det her, at vi får den størst mulige chance for at få det gennemført.
Inger Støjberg (V), 2010-11-10:
Jeg synes, hr. Eigil Andersen burde bruge noget tid på at tænke igennem, hvilken jobsituation vi var i, før den internationale finanskrise buldrede ind over landet, hvilken jobsituation vi var i – og er i – under den internationale finanskrise, og hvilken jobsituation der møder os, når vi kommer over på den anden side af den internationale finanskrise.
Søren Egge Rasmussen (EL), 2026-02-19:
Så kan svineindustrien køre videre uden at leve op til dyrevelfærdsloven på en lang række punkter, og det er også tilfældet for landbrugets svineproduktion angående avlsarbejdet, som medfører, at der er en dødelighed for smågrise og avlssøer, som er alt for stor til, at man kan leve op til dyrevelfærdsloven.